การสร้างสรรค์ประติมากรรมดินเผารูปแบบกึ่งนามธรรมด้วยเทคนิคการเผาไหม้แบบไม่สมบูรณ์
Creation of Semi-abstract Terracotta Sculpture using Reduction Technique
ประติมากรรมดินเผา
ประติมากรรมกึ่งนามธรรม
เทคนิคการเผาไหม้แบบไม่สมบูรณ์
การวิจัยครั้งนี้มีวัตถุประสงค์เพื่อ 1. ศึกษาการสร้างสรรค์ประติมากรรมดินเผารูปทรง กึ่งนามธรรมด้วยเทคนิคการเผาไหม้แบบไม่สมบูรณ์ ในประเด็น 1.1 ลักษณะผลงานประติมากรรม กึ่งนามธรรมตัดทอนจากธรรมชาติของประติมากร 5 คน ได้แก่ นนทิวรรธน์ จันทนะผะลิน, ชำเรือง วิเชียรเขตต์, เขียน ยิ้มศิริ, เข็มรัตน์ กองสุข และอันเดรีย บุคชีและประเด็น 1.2 เทคนิคการเผาไหม้ แบบไม่สมบูรณ์วิธีการเผาแบบแซกการ์ไฟริ่ง 2. สร้างสรรค์ผลงานประติมากรรมดินเผารูปแบบ กึ่งนามธรรมด้วยเทคนิคการเผาไหม้แบบไม่สมบูรณ์ตามบริบทของผู้วิจัย กลุ่มตัวอย่างที่ใช้ในการ วิจัยครั้งนี้ ได้แก่ ภาพผลงานประติมากรรมรูปทรงกึ่งนามธรรม เลือกโดยสุ่มแบบเจาะจง จำนวน 12 ภาพ เครื่องมือที่ใช้ในการวิจัย ได้แก่ การสังเกตแบบมีโครงสร้างและแบบมาตรประมาณค่าของ ลิเคิร์ท สถิติที่ใช้ในการวิจัย ได้แก่ ค่าร้อยละ ค่าเฉลี่ย ผลงานวิจัยพบว่า 1. การสร้างสรรค์ประติมากรรมดินเผารูปทรงกึ่งนามธรรมด้วยเทคนิคการเผาไหม้แบบไม่สมบูรณ์ ในประเด็น 1.1 ลักษณะรูปทรงประติมากรรมกึ่งนามธรรมตัดทอนจากธรรมชาติประกอบด้วย 4 ลักษณะ ได้แก่ รูปทรงกึ่งนามธรรมตัดทอนจากธรรมชาติ รูปทรงมีความเคลื่อนไหวอิสระ พื้นผิว ภายนอกรูปทรงเรียบด้าน และรูปทรงเป็นแนวตั้ง 1.2 เทคนิคการเผาไหม้แบบไม่สมบูรณ์วิธีการเผาแบบแซกการ์ไฟริ่ง พบว่า พืชใบ เขียวที่ใช้ให้เป็นใบอ่อน มาตรฐานอุณหภูมิการเผา 850 องศาเซลเซียส วัสดุที่ใช้ในการห่อหุ้ม คือ แผ่นอลูมิเนียมฟอยด์ ลวดลายและสีที่ปรากฏพบว่า ลวดลายมีลักษณะอิสระ สีจากพืชให้สีดำ สีเขียว สีเทา สีจากเกลือให้สีเหลือง สีส้ม สีน้ำตาล และสีขาว 2. ผลการสร้างสรรค์ประติมากรรมดินเผารูปแบบกึ่งนามธรรมด้วยเทคนิคการเผาไหม้ แบบไม่สมบูรณ์ตามบริบทของผู้วิจัย ผู้ทรงคุณวุฒิทั้ง 3 คน ประเมินค่าเฉลี่ยระดับคุณภาพแบบ มาตรประมาณค่า มีผลระดับความเหมาะสมของผลรวมอยู่ที่ระดับ 12-15 ผลงานมีคุณภาพสูง ค่าเฉลี่ย = 4.66 มีความสอดคล้องกันสูง สามารถนำไปใช้ได้ คำสำคัญ : ประติมากรรมดินเผา รูปแบบกึ่งนามธรรม การเผาไหม้แบบไม่สมบูรณ์ การเผา แบบเทคนิคแซกการ์ไฟริ่ง
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
พีระพงษ์ กุลพิศาล
สมชาย พรหมสุวรรณ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปกรรมศาสตรมหาบัณฑิต